పోల్
వరుణ్ సందేశ్ మిస్టర్ పర్ఫెక్ట్..
ముందుగా వరుణ్ సందేశ్‌ని యాక్టివిటీ ఏరియాలోకి పిలిచిన బిగ్ బాస్ అతని గురించి ఇలా మాట్లాడారు. ‘మిమ్మల్ని ప్రాబ్లమ్ సాల్వర్, మిస్టర్ కూల్, మిస్టర్ పర్ఫెక్ట్ అని పిలుస్తారు. మీరు హౌస్‌లో చాలా బాధ్యతగా వ్యవహరించారు. ఇంటి సభ్యుడి హోదాలో మెప్పించారు. మీరు అందర్నీ స్నేహితులుగా చూసి.. ఆట సమయంలో బలమైన పోటీదారుడిగా నిలిచారు. మీరు మీ భార్యతో రావడంతో పాటు ఆమెనూ పలు సందర్భాల్లో పోటీదారుగానే చూశారు. అందరిలాగే ఆమెనూ చూశారని బిగ్ బాస్ నమ్ముతున్నాడు. ఇప్పటి వరకూ బిగ్ బాస్ హౌస్‌లో సాగిన మీ ప్రయాణాన్ని ఇప్పుడు చూద్దాం అంటూ బిగ్ బాస్ హౌస్‌లో వరుణ్ సందేశ్ పూర్తి ప్రయాణాన్నిచూపించారు బిగ్ బాస్. వితికాతో బిగ్ బాస్ హౌస్‌లో వరుణ్ గడిపిన ఆనంద క్షణాలను చూపించడంతో భావోద్వేగానానికి గురయ్యాడు వరుణ్ సందేశ్.
రాహుల్‌ తప్పుల్ని ఎత్తుచూపిస్తూ.. ప్రశంసలు
అనంతరం రాహుల్‌ని పిలిచి.. తన లైఫ్ జర్నీని చూపించారు. ఈ సందర్భంగా రాహుల్‌తో బిగ్ బాస్ మాట్లాడుతూ.. ‘బిగ్ బాస్ హౌస్‌లో మీ ప్రయాణంఎటువంటి అంచనాలు లేకుండా చాలా సాధారణంగా సాగింది. మీ చుట్టూ ఎప్పుడూ స్నేహితులు ఉండేవారు. అయితే టాస్క్‌లలో మొదట్లో మీరు ఉత్సాహం చూపించేవారు కాదని కొంతమంది భావించారు. అది మీకు ఇంటి సభ్యుల నుండి మీ స్నేహితుల నుండి వ్యతిరేకతను తీసుకు వచ్చింది. ఆ కారణంగానే మీరు పలుసార్లు నామినేషన్స్‌లోకి వెళ్లారు.
మిగతా ఇంటి సభ్యులు తమ గేమ్ తాము ఆడుతూ.. మీతో స్నేహంగా ఉండేవారు. కాని మీరు మీ గేమ్‌ని పట్టించుకోలేదని అనిపించింది. బహుషా మీ మనసుకి వాళ్లలాగ గేమ్ ఆడటం తెలియదేమో. ఇలా అందరూ ముందుకు వెళ్తుంటే మీరు మాత్రం ఆటలో వెనుకబడ్డారు. ఇది మీరు ఎంచుకున్న నిర్ణయం. మీరు మీ స్నేహితులు కోసం వాళ్ల కష్ట సుఖాల్లో ఉన్నారు. వీటన్నింటిలో ఊరట ఇచ్చిన అంశం మీ స్నేహం. మీకు దగ్గరైన స్నేహితులు ఇంటిని వదిలి వెళ్లినప్పుడు మరింత బాధ పడ్డారు. కాని మిమ్మల్ని చూస్తున్న ప్రేక్షకులకు మీరేంటో తెలుసు. మీరు ఏం చేయగలరో తెలుసు అందుకే మీరు ఎన్నిసార్లునామినేషన్‌లో ఉన్నా.. మిమ్మల్ని కాపాడుకుంటూ వచ్చారు. మీరు మీ ప్రదర్శనతో ఒక్కో మెట్టూ ఎదుగుతూ వచ్చారు. వెనుతిరిగి చూసుకోలేదు. మీ ప్రదర్శనతో ఫినాలేకి చేరిన మొదటి కంటెస్టెంట్‌గా ప్రేక్షకుల మనసు గెలుచుకున్నారు. బిగ్ బాస్ మీరు ఎదిగిన తీరు చూసి గర్వపడుతున్నారు. ఇదే స్పూర్తిని ముందు కూడా కొనసాగించాలని ఆకాంక్షించాలని కోరుతూ బిగ్ బాస్ హౌస్‌లో రాహుల్ మజీలీలను చూపించారు.
ఈ వీడియో చూసిన తరువాత ఎమోషన్ అయ్యారు రాహుల్. ‘ఈ బిగ్ బాస్ హౌస్ ఉన్నందుకు చాలా గర్వపడుతున్నా. నాకు మంచి లైఫ్ దొరుకుతుందని ఆశిస్తున్నా.. నాకు చాలా ఆనందంగా ఉంది బిగ్ బాస్’ థాంక్స్ చెప్పాడు రాహుల్.
బాబా భాస్కర్.. ఏడుస్తూ ఏడిపించేశారు
రాహుల్ తరువాత బాబా భాస్కర్‌ని యాక్టివిటీ ఏరియాలోకి పిలిచిన బిగ్ బాస్.. బాబాపై ప్రశంసల జల్లు కురిపించారు. ‘బాబా భాస్కర్ అనే పేరు వింటే.. డాన్స్ మాత్రమే గుర్తుకు వచ్చేది. కాని ఇప్పుడు మీరు పంచిన వినోదం గుర్తుకు వస్తోంది. మీరు ఈ ఇంటి సభ్యుల్ని మనసుల్నే కాదు.. మిమ్మల్ని చూసే ప్రతి ఇంటి సభ్యుల మనసుల్ని గెలుచుకున్నారు. మీరు మీ ప్రయాణం మొదలుపెట్టినప్పుడు పరిస్థితులకు అలవాటు పడటానికి కాస్త కష్టపడ్డారు. కాని.. ఆ పరిస్థితులో మీకు అనుకూలంగా మారి అందరికీ దగ్గరచేశాయి. మీరు చేసిన వంటలు, పంచిన నవ్వులు ప్రతి ఒక్కర్నీ అలరించాయి. చిన్న పిల్లాడిలా మీరు అల్లరి చేసినప్పటికీ.. ఇంటి సభ్యుల మధ్య ఎటువంటి మనస్పర్ధలు వచ్చినా.. ఒక పెద్ద మనిషి పాత్ర పోషించి అందరి బాగోగులు చూసుకున్నారు.
Read Also: ‘బాబా భాస్కర్‌కి నో సపోర్ట్’.. జాఫర్ ఎమోషనల్ పోస్ట్
మిమ్మల్ని ప్రేమించిన వారే.. మీకు వ్యతిరేకంగా మాట్లాడారు. మీ మనసు నొప్పించారు. ఎవరు ఎన్నన్నా.. మీ పద్దతి మార్చుకోలేదు. ప్రేమించినా ద్వేషించినా.. అందర్నీ ఒకేలా చూశారు. మీ ఆటను కొనసాగించారు. బిగ్ బాస్‌ని మీరు గురువుగారు అని సంబోధించిన తీరు కూడా బిగ్ బాస్ మనసు గెలుచుకుంది. అందర్నీ నవ్వించే మీరే కొన్ని సందర్భాల్లో బాధపడ్డారు. కన్నీళ్లు పెట్టారు. ఇది బిగ్ బాస్ గ్రహించారు. మీ గుండెలో ఎంత బాధ ఉన్నా.. ప్రేక్షకులకు మిగతా ఇంటి సభ్యులకు తెలియనీయకుండా చిరునవ్వుతో ఇంత దూరం వచ్చారు. మీ చుట్టూ ఉన్న వాళ్లు ఏం చేసిన ప్రభావితం కాకుండా ఉన్నారు. ఆ విషయంలో మీరు విజయం సాధించారు. మీ గుండె నిబ్బరం మిమ్మల్ని ఇంత దూరం తీసుకువచ్చింది. ఇలాగే మీ ప్రయాణాన్ని ఇక ముందు కూడా కొనసాగించాలని ఛాలెంజ్‌లను కూడా ధీటుగా ఎదుర్కోవాలని బిగ్ బాస్ కోరుతున్నారు’ అంటూ బిగ్ బాస్ హౌస్‌లో బాబా జర్నీని చూపించారు.
ఈ జర్నీ చూసిన తరువాత బాబా భాస్కర్ భావోద్వేగానికి గురై వెక్కి వెక్కి ఏడ్చేశారు. తాను చాలా ఎమోషన్ అని.. తాను ఎమోషన్ అవుతుంటే రాంగ్‌గా అనుకుంటున్నారని తాను చాలా సెన్సిటివ్ అంటూ డ్రామాలు, యాక్టింగ్ చేయడం నాకు రాదు అంటూ బాబా ఏడుస్తూ ప్రేక్షకుల కళ్లు చెమ్మగిల్లేలా చేశారు. ఈ బిగ్ బిగ్ జర్నీలో శ్రీముఖి, అలీల బ్యూటిఫుల్ జర్నీ చాలా ఎమోషన్ అంటూ ప్రోమో వదిలి నేటి ఎపిసోడ్‌కి ఎండ్ కార్డ్ వేశారు బిగ్ బాస్. వాళ్ల జర్నీ చూడాలంటే రేపటి వరకూ ఆగాల్సిందే. బిగ్ బాస్ ఆప్డేట్స్ కొనసాగుతాయి. మరిన్ని వివరాలు రేపటి ఎపిసోడ్‌లో.
బిగ్ బాస్ హౌస్‌లో బాబా భాస్కర్